মখলিছ মিয়া, বানিয়াচং থেকে ॥ বানিয়াচং সদরে তুচ্ছ ঘটনাকে কেন্দ্র করে ভয়াবহ সংঘর্ষে অর্ধশতাধিক লোক আহত হয়েছে। পরিস্থিতি নিয়ন্ত্রণে আনতে পুলিশ ৫৪ রাউন্ড শর্টগান ও ১৬ রাউন্ড টিয়ারশেল নিক্ষেপ করেছে। ঘটনাটি ঘটেছে গতকাল সন্ধ্যায় বানিয়াচং গ্যানিংগঞ্জ বাজার এলাকায়। প্রত্যক্ষদর্শী সূত্রে জানা যায়, গতকাল বিকাল প্রায় ৪টার দিকে বড়বাজার থেকে টমটম যোগে গ্যানিংগঞ্জ বাজারে আসেন যাত্রাপাশা এলাকার জনৈক আয়ূব আলী মেম্বার। টমটম থেকে নেমে যাত্রী ভাড়া পরিশোধ এর জন্য ১শ টাকার একটি নোট টমটম চালক ইনাতখানী গ্রামের মৃত আব্দুল গফুর এর ছেলে মোর্শেদ মিয়ার হাতে দেন। পরে মোর্শেদ তাকে ৭০ টাকা ফেরৎ দেন। তন্মধ্যে ৫০ টাকার একটি ছেঁড়া নোট থাকায় আয়ূব আলী মেম্বার তা বদল করে দেয়ার জন্য টমটম চালককে বলেন, ...